

JAVNA VATROGASNA POSTROJBA

UNITA` PUBBLICA DEI VIGILI DEL FUOCO

UMAG - UMAGO

OIB: 60697768115

KLASA: 406-05/24-01/01

URBROJ:2105/05-18-24-04

Umag, 09.09.2024.

Na temelju članka 29.stavak 19. i članka 31.Pravilnika o proračunskom računovodstvu i računskom planu (Narodne novine broj 124/14, 115/15, 87/16, 3/18 , 126/19,108/20 i 158/23) i članka 24. Statuta Javne vatrogasne postrojbe Umag, Zapovjednik donosi

**ODLUKU**

**o razvrstavanju dugotrajne nefinancijske imovine u proizvedenu dugotrajnu nefinancijsku imovinu ili sitni inventar i autogume, te**

**o jednokratnom ispravku vrijednosti proizvedene dugotrajne nefinancijske imovine**

Članak 1.

Ovom odlukom utvrđuju se kriteriji prema kojima se razvrstava proizvedena dugotrajna nefinancijska imovina, sitni inventar i autogume, te način ispravka vrijednosti dugotrajne nefinancijske imovine , sitnog inventara i autoguma.

Članak 2.

Dugotrajna nefinancijska imovina je imovina čiji je vijek upotrebe duži od jedne godine i koja duže od jedne godine zadržava isti pojavni oblik.

Predmeti iste vrste dugotrajne nefinancijske imovine razvrstavaju se u istu skupinu računa.

Dugotrajna imovina se i nakon što je u cijelosti otpisana, zadržava u evidenciji i iskazuje u bilanci do trenutka prodaje, darovanja ili uništenja.

Imovina čiji je vijek trajanja duži od godine dana i čiji je pojedinačni trošak nabave veći od 665,00 eura razvrstava se u dugotrajnu nefinancijsku imovinu te se vrijednost imovine ispravlja po prosječnim godišnjim stopama linearnom metodom.

Članak 3.

Sitni inventar i autogume čine predmeti proizvedene nefinancijske imovine male vrijednosti čija je pojedinačna nabavna vrijednost manja od 665,00 eura , a koji se ne utroše jednokratnom upotrebom u procesu poslovanja i koji se otpisuju jednokratno stavljanjem u upotrebu.

Sitan inventar i autogume u upotrebi obavezno se zadržava u evidenciji i iskazuje u bilanci do trenutka otuđenja, jednako kao i dugotrajna imovina.

Članak 4.

Ukoliko imovina ima vijek trajanja kraći od godinu dana evidentira se u sitan inventar i autogume, a ako joj je vijek trajanja duži od godinu dana, bez obzira na vrijednost, evidentira se u dugotrajnu imovinu.

Dio imovine kojoj je vijek trajanja duži od godine dana, a vrijednost manja od 665,00 eura evidentirat će se, temeljem ove računovodstvene politike, u dugotrajnu imovinu, a to je slijedeća imovina:

- sva vatrogasna armatura ( mlaznice , prelaznice, spojnice ,osim cijevi)

- alati koji služe na vatrogasnim intervencijama ( ključevi, pajseri i razni tehnički alat, ručni alati

vile lopate i sl.)

- uredska oprema i namještaj (stol, stolica i sl.)

- komunikacijska oprema (radio stanice)

Članak 5.

Ova Odluka stupa na snagu danom donošenja, a objavit će se na oglasnoj ploči JVP Umag i na web službenoj mrežnoj stranici JVP Umag.

Zapovjednik JVP Umag

. Bojan Štokovac dipl.ing. v.r.